NOMEAMENTO MEMBROS XUNTA DE GOBERNO LOCAL DO CONCELLO DE RODEIRO
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 25/03/2021)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 9 de marzo de 2021, ditou a Resolución que deseguido literalmente se transcribe “Visto o Decreto de data 05.07.2019, polo que se constituía e se facía o nombramento dos membros da Xunta de Goberno Local. Tendo en conta a situación da alcaldía, de novo nomeamento de alcalde, elixido polo Concello Pleno en sesión do 6 de marzo de 2021, por renuncia do titular. Considerando preciso modificar a composición da Xunta de Goberno Local para a súa adecuación a situación de goberno actualmente existente. De conformidade coas facultades que me son conferidas nos art.23 da Lei 7/82 de 2 de abril, reguladora das bases de réxime local, art.65 da Lei 5/97 de 22 de xullo, de administración local de Galicia e polo art.52 do Real Decreto 2568/86 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais Primeiro.- Que a Xunta de Goberno Local deste Concello queda composta polas seguintes persoas: Presidente: o Alcalde Rubén P. Quintá Quintá Membros: os Concelleiros Segundo.- Delegar na Xunta de Goberno Local o exercicio das seguintes competencias da Alcaldía: − O desenvolvemento da xestión económica de conformidade co orzamento aprobado e dispoñer gastos dentro dos límites da súa competencia (art.21.1 f) LRBRL). − Aprobar a oferta de emprego público de acordo co orzamento e a plantilla aprobados polo Pleno, e aprobar as bases das probas para a selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas (art.21.1 g) LRBRL). − Acordar o nomeamento de persoal funcionario e a contratación do persoal laboral, así como as sancións de todo o persoal, agás a separación de servizo dos funcionarios e o despido do persoal laboral (art.21.1 h) LRBRL). − As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como ás dos instrumentos de xestión urbanística e dos proxectos de urbanización (art.21.1 j) LRBRL). − Sancionar as faltas de desobediencia á autoridade ou por infracción das ordenanzas municipais, agás nos casos en que tal facultade estea atribuída a outros órganos (art.21.1 n) LRBRL). − A aprobación dos proxectos de obras e de servizos cando sexa competente para a súa contratación ou concesión e estean previstos no orzamento (art.21.1 o) LRBRL). − O outorgamento das licenzas, salvo que as leis sectoriais o atribúan expresamente ao Pleno (art.21.1 q) LRBRL). − Aquelas que a lexislación do Estado ou a das comunidades autónomas asignen ao municipio e non atribúan a outros órganos municipais (art.21.1 s) LRBRL). − Solicitar a delegación de competencias para a contratación e execución de obras e servizos con outras Administracións (artigo 61.1 r) LALG). − As competencias como órgano de contratación respecto dos contratos de obras, de subministracións, de servizos, os contratos de concesión de obras, os contratos de concesión de servizos e os contratos administrativos especiais, cando seu valor estimado non supere o 10 por 100 dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada (DA 2ª.1 LCSP). − A celebración dos contratos privados, así como a adxudicación de concesións sobre os bens municipais e a adquisición de bens inmobles e dereitos suxeitos á lexislación patrimonial cando o presuposto base de licitación, nos termos definidos no artigo 100.1 LCSP, non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas (DA 2ª.9 LCSP). Terceiro.- Desta Resolución darase conta ao Pleno do Concello na primeira sesión que celebre e notificarase persoalmente aos/ás designados/as, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Mándao e asínao o señor alcalde do que eu, secretario-interventor acumulado dou fe, en Rodeiro na data da sinatura electrónica á marxe”. Rodeiro na data da sinatura electrónica á marxe O Alcalde Rubén P. Quintá Quintá